แอบอ้างสถาบัน มีพลเรือน ร่วมกับข้าราชการ
พฤติการณ์รับผลประโยชน์ ผบ.ตร.ยัน-ถึงใครฟันหมด เตรียมเด้งเพิ่มตำรวจเอี่ยว,จักรทิพย์ ยังอุบรายละเอียดผู้ต้องหามาตรา 112 คาดว่าเกี่ยวข้องกับการแอบอ้างสถาบันเรียกรับผลประโยชน์ แย้มมีทั้งพลเรือนร่วมกระทำความผิดกับตำรวจ แต่ไม่บอกจำนวน รอเผยโฉมวันส่งศาลทหาร ประกาศสอบสวนถึงใครฟันหมดไม่ละเว้น ส่วนตำรวจสอบสวนกลางที่ถูกย้าย 8 คนยังไม่ชัวร์ว่าเกี่ยวข้อง ต้องรอผลการตรวจสอบของคณะทำงานก่อน บิ๊กตู่ ฮึ่ม สถาบันไปทำอะไรให้เจ็บแค้น ติงไม่อยากให้สื่อโหมข่าวกลุ่มขัด ม.112 บิ๊กป้อม ไม่ยุ่งสอบคดีหมิ่นเบื้องสูง โยนตำรวจจัดการ บอกยังงงๆ ไม่รู้ต้องขึ้นศาลทหารหรือไม่ แต่งาน ปั่นเพื่อพ่อ (Bike For Dad) จัดแน่นอน,กรณี พล.ต.อ.จักรทิพย์ ชัยจินดา ผบ.ตร.เซ็นคำสั่งสำนักงานตำรวจแห่งชาติที่ 578/2558 ลงวันที่ 16 ต.ค.58 แต่งตั้งพนักงานสืบสวนสอบสวน เนื่องจากมีกลุ่มคนแอบอ้างสถาบันเบื้องสูงไปกระทำการอันมิบังควร ซึ่งการกระทำดังกล่าวอาจเข้าข่ายเป็นความผิดตามประมวลกฎหมายอาญามาตรา 112 เพื่อเร่งรัดการสอบสวนคดีอาญา จึงให้ พล.ต.ท.ศรีวราห์ รังสิพราหมณกุล ผู้ช่วย ผบ.ตร. เป็นหัวหน้าคณะพนักงานสืบสวนสอบสวน พล.ต.ท.ฐิติราช หนองหารพิทักษ์ ผบช.ก. เป็นรองหัวหน้าคณะพนักงานสืบสวนสอบสวน พร้อมแต่งตั้งพนักงานสืบสวนสอบสวนอีก 17 นาย ร่วมกันสืบสวนสอบสวนคดีดังกล่าวให้เสร็จสิ้นโดยเร็ว หากพบว่ามีผู้อื่นกระทำผิดเกี่ยวเนื่องกัน ให้มีอำนาจสอบสวนดำเนินคดีกับผู้กระทำผิดนั้นๆ แล้วรายงานให้สำนักงานตำรวจแห่งชาติทราบ,ความคืบหน้าจากโรงแรมแชงกรีลา เมื่อวันที่ 20 ต.ค. พล.ต.อ.จักรทิพย์ ชัยจินดา ผบ.ตร.เผยถึงกรณีดังกล่าวว่า ทางกองทัพมาร้องทุกข์กล่าวโทษกรณีมีกลุ่มบุคคลแอบอ้างตามความผิด ม.112 สำหรับเรื่องนี้มอบหมายให้ พล.ต.ท.ศรีวราห์ รังสิพราหมณกุล ผู้ช่วย ผบ.ตร. เป็นหัวหน้าพนักงานสอบสวน สำหรับการแต่งตั้ง ผบก. และรอง ผบก. จากหลายหน่วยงานเข้ามาร่วมสอบสวนครั้งนี้ เป็นการแต่งตั้งคณะกรรมการในภาพรวม เพื่อให้มีข้อมูลในการสืบสวนสอบสวนมากยิ่งขึ้น ขณะนี้อยู่ระหว่างดำเนินการสอบสวนและรวบรวมพยานหลักฐาน ขอเวลาให้เจ้าหน้าที่ตำรวจดำเนินการสอบสวนก่อน ส่วนตนจะไม่เข้าไปแทรกแซงการทำงานของพนักงานสอบสวน และในวันที่ 21 ต.ค. คาดว่าจะมีความชัดเจนมากยิ่งขึ้น หลังจาก พล.ต.ท.ศรีวราห์นำตัวผู้ต้องหาไปฝากขังต่อศาล ยังไม่ขอระบุว่ากี่ราย เท่าที่ทราบคดีนี้คาดว่ามีข้าราชการเกี่ยวข้องร่วมกับพลเรือนด้วยแน่นอน ส่วนจะมีบุคคลใดเกี่ยวข้องอีกหรือไม่ ต้องรอผลจากการสอบสวน ถ้าหากมีพยานหลักฐานชัดเจนจะดำเนินการอย่างแน่นอน เป็นหน้าที่ตำรวจเปรียบเสมือนการเป็นพระก็ต้องสวด เป็นตำรวจก็ต้องจับ จะปล่อยปละละเลยไม่ได้,พล.ต.อ.จักรทิพย์กล่าวว่า ส่วนพฤติการของกลุ่มผู้ต้องหา ยังไม่ทราบว่ามีพฤติการณ์อย่างไร แต่คาดว่าจะมีการเรียกรับผลประโยชน์และแอบอ้างสถาบัน อยู่ระหว่างการรวบรวมพยานหลักฐาน ผู้สื่อข่าวถามถึงการย้ายข้าราชการตำรวจ 8 นายมาช่วยราชการที่กองบัญชาการตำรวจสอบสวนกลาง (บช.ก.) พล.ต.อ.จักรทิพย์กล่าวว่า เป็นการโยกย้ายภายในสังกัด บช.ก. ตนไม่ทราบหากนายตำรวจทั้ง 8 นายมีความผิดในฐานใด เป็นหน้าที่ของ บช.ก. เป็นผู้ดำเนินการสอบสวน หากผลสอบสวนมีใครเข้ามาเกี่ยวข้องเอาหมด ไม่เฉพาะคดีนี้ทำทุกคดี การย้ายมาอาจเพื่อไม่ให้ไปยุ่งเกี่ยวกับพยานหลักฐาน,ส่วนข้อถามที่ว่าเกี่ยวข้องกับคดี พล.ต.ท.พงศ์พัฒน์ ฉายาพันธุ์ อดีต ผบช.ก.หรือไม่ ผบ.ตร.กล่าวว่า เป็นไปในแนวเดียวกัน มีคนแอบอ้างสถาบัน ส่วนเรื่องเป็นรายละเอียด คนที่มีส่วนเกี่ยวข้องจะต้องมีการปรับย้าย และน่าจะมีผู้เกี่ยวข้องมากกว่านี้ ผู้สื่อข่าวถามทิ้งท้ายว่า ผู้ต้องหาพลเรือนเป็น บุคคลที่มีชื่อเสียงหรือไม่ พล.ต.อ.จักรทิพย์กล่าวว่า เขาก็มีชื่อเสียงอยู่ แต่รายละเอียดไม่สามารถเปิดเผยได้ ต้องรอฟังผลสอบสวนขึ้นมา,ที่ทำเนียบรัฐบาล พล.อ.ประวิตร วงษ์สุวรรณ รองนายกรัฐมนตรี และ รมว.กลาโหม กล่าวภายหลังการประชุม ครม. ถึงการดำเนินคดีกลุ่มบุคคลที่แอบอ้างสถาบันเบื้องสูงไปกระทำมิบังควร ที่อาจเข้าข่ายความผิดตามประมวลกฎหมายอาญามาตรา 112 ว่า ทางตำรวจเป็นผู้ดำเนินการอยู่ระหว่างการสืบสวนสอบสวน ตนไม่ได้เข้าไปยุ่ง และยังไม่ได้รับรายงาน มีกฎหมายอยู่แล้ว ถ้าผิดก็ต้องว่ากันไปตามกระบวนการ เมื่อถามว่า ผู้เกี่ยวข้องที่กระทำผิดในมาตรา 112 ต้องขึ้นศาลทหารทั้งหมดหรือไม่ พล.อ.ประวิตรกล่าวว่า ยังไม่ทราบ เป็นเรื่องของทางตำรวจ ตนไม่ใช่เจ้าหน้าที่ ควบคุมแต่อยู่ในระดับนโยบาย ไม่ทราบในรายละเอียด เรื่องนี้ต้อง ทำตามกฎหมายทุกอย่าง,เมื่อถามย้ำว่า ที่ผ่านมาสามารถจับกุมเครือข่ายได้มากมายก่อนหน้านี้ พล.อ.ประวิตร กล่าวแทรกขึ้นมาว่า ตนไม่รู้ จับเยอะ จับน้อย พร้อมถามกลับว่า ที่ไหน ผู้สื่อข่าวจึงตอบกลับว่า เครือข่าย พล.ต.ท.พงศพัฒน์ ฉายาพันธุ์ อดีต ผบช.ก. พล.อ.ประวิตรตอบว่า ไม่รู้ ต้องไปถามสำนักงานตำรวจแห่งชาติ ถาม พล.ต.อ.จักรทิพย์ ชัยจินดา ผบ.ตร. ถาม พล.ต.ท.ศรีวราห์ รังสิพราหมณกุล ผู้ช่วย ผบ.ตร. ในฐานะหัวหน้าคณะพนักงานสืบสวนสอบสวนคดีนี้ และตนไม่ได้ให้นโยบายแต่อย่างใด ดำเนินการไปตามกฎหมาย ยังงงอยู่เลย ไม่รู้ว่าอะไรเป็นอะไร,เมื่อถามต่อว่า จะมีการติดตามกลุ่มไหนเป็นพิเศษ พล.อ.ประวิตรบ่ายเบี่ยงที่จะตอบคำถาม โดยกล่าวว่า ไปถามเรื่องอื่นดีกว่า ไม่เห็นมีอะไรเลย จะได้ประโยชน์อะไรขึ้นมา ถามเรื่องประชาชนความเดือดร้อนต่างๆดีกว่า เมื่อถามว่าโครงการต่างๆ อาทิ ปั่นเพื่อพ่อ (Bike For Dad) จะยังเดินหน้าต่อหรือไม่ พล.อ.ประวิตรกล่าวยืนยันว่า เดินหน้าแน่นอน ไม่เกี่ยวกับเรื่องดังกล่าว เพราะเราทำเพื่อเฉลิมพระชนมพรรษาพระบาทสมเด็จ พระเจ้าอยู่หัว,ด้าน พล.อ.ประยุทธ์ จันทร์โอชา นายกรัฐมนตรี และหัวหน้า คสช. กล่าวถึงกรณีที่กองทัพประสานงานให้สำนักงานตำรวจแห่งชาติดำเนินการกับกลุ่มบุคคลแอบอ้างสถาบันเบื้องสูงไปกระทำการมิบังควรเข้าข่ายความผิดตามประมวลกฎหมายอาญามาตรา 112 ล่าสุดตำรวจมีการออกหมายจับแล้วว่า ละเมิดหรือเปล่าล่ะ ถ้าละเมิดก็ออกหมายจับเท่านั้นเอง,มีหลักฐานหรือเปล่า ที่ผ่านมาการปิดเว็บไซต์ก็ใช้หมายศาลทั้งหมดแล้วเชื่อฟังกันไหมเล่า รับพระราชทานอภัยโทษก็หลายรายแล้ว ยังกลับมาเล่นงานสถาบันอยู่อีก คนเหล่านี้มันเป็นอะไรไม่รู้ สถาบันไปทำอะไรให้เจ็บแค้น ตนไม่เข้าใจ,ชอบทำลายสิ่งที่เรามีอยู่ ทำลายประวัติศาสตร์ ทำลายสิ่งที่ดีงามของประเทศเพื่อจะไปสู่การเป็นประชาธิปไตยอย่างนี้หรือไม่มีประเทศไหนทำ ประชาธิปไตยคือประชาธิปไตย อะไรที่เป็นประเทศเป็นประวัติศาสตร์เป็นวัฒนธรรมประเพณีเขาไม่ทำลายกันทั้งนั้น มีแต่ประเทศไทยทำลายทุกอย่างเพื่อจะไปสู่ประชาธิปไตยที่มันไร้ขีดจำกัด อยากจะทำอะไรก็ทำกันไป แต่พอถึงเวลาเรียกร้องทำไมไม่ปลอดภัยมันจะปลอดภัยได้อย่างไรกฎหมายยังไม่เคารพเลย วันหน้าต่างชาติเข้ามาทำงานเปิดเป็นประชาคมอาเซียนจะคุมอะไรเขาได้ วันนั้นก็อย่ามาเรียกร้องจากตนก็แล้วกันว่า ทำไมเป็นอย่างนี้อย่างนั้น ทำไมไม่ปลอดภัยมีการโกงทางอินเตอร์เน็ตค้าขายข้างใน ตนไม่รู้ก็ไปแก้เอาเองเพราะท่านเรียกร้องแบบนั้นก็แบบนั้น นายกรัฐมนตรีกล่าว,ผู้สื่อข่าวถามย้ำว่า คสช.เป็นคนแจ้งความเรื่องกลุ่มแอบอ้างสถาบันมาใช่หรือไม่ พล.อ.ประยุทธ์ ตอบว่า มันก็ต้องมีคนแจ้งมา ทำไมต้องอะไรกันหนักกันหนา อย่าไปยุ่งกันนักเลย เรื่องมาตรา 112 ไม่อยากให้เป็นข่าวมากนักหรอก เขาก็มาสู้คดี มันผิดหรือเปล่า มันแอบอ้างกันหรือเปล่า ไปดูตรงโน้น มันก็ต้องมีคนแจ้งความ เดี๋ยวไปถามตำรวจ เขามาแจ้งผมที่ไหนเล่า
จักรทิพย์ ยังอุบรายละเอียดผู้ต้องหามาตรา 112 คาดว่าเกี่ยวข้องกับการแอบอ้างสถาบันเรียกรับผลประโยชน์ แย้มมีทั้งพลเรือนร่วมกระทำความผิดกับตำรวจ แต่ไม่บอกจำนวน รอเผยโฉมวันส่งศาลทหาร 
ข่าวหน้า1,จักรทิพย์ ชัยจินดา,แอบอ้างสถาบัน,ร้องทุกข์,ศรีวราห์ รังสิพราหมณกุล,พลเรือน,ข้าราชการ,ผลประโยชน์,ข่าว,ไทยรัฐฉบับพิมพ์